Worcester F 80 Distinctiones

158 Nomen, Numerus

Nomen.[[1]](#footnote-1) Numerus. [Ysai. 9:6]: *Et vocabitur nomen eius admirabilis, consiliarius, Deus, fortis, Pater futuri seculi, princeps pacis*. Secundum arithmeticas raciones numerorum, alius est diminutus, vt cuius aggregate minorem summam constituunt quam ipsemet totum. Vt octonarius cuius partes sunt quaternarius qui est medietas et binarius qui est quarta et vnitas que est octaua pars, constituunt septenarium

¶ Alius est numerus perfectus cuius partes aggregate eandem summam constituunt quam et ipsum totum. Vt senarius cuius partes sunt ternarius qui est medietas et binarius qui est tercia et vnitas que est sexta que reddunt senarium.

¶ Alius est superabundans cuius partes aggregate maiorem summam constituunt quam ipsum totum. Vt duodenarius cuius partes sunt senarius qui est medietas et quaternarius qui est tercia pars et ternarias qui est quarta pars et binarius qui est sexta

/fol. 269va/

pars et vnitas que est duodecem pars constituunt. Sedenarium. Verum quia puer iste est Deus in quo nichil est diminutum tamquam infirmum vel abundans tamquam superfluum, sed totum perfectum tamquam eternum. Nichil habens in se nisi se nec aliud est habens ab habito quamuis ipsius habentis. Nullus sit habitus nisi forte quod in similitudenem hominis factus et habitu iuuentus vt homo propter quod ipse de se dicit per prophetam, [Mala. 3:6]: *Ego* sum *Deus, et non mutor*. Porro cum tres sint numeri perfecti. Primus scilicet, infinita, primum numerorum simplicium, id est, denarium qui est sex. Et secundum infinita secundum limitem centenarium, scilicet, xxviii. Et tercius infinita tercium limitem millenarium qui est quadraginta[[2]](#footnote-2) nonaginta sex. Iccirco nuncupatur iste senario[[3]](#footnote-3) qui solus perfectus est inter numeros simplices. Vnde et sexto die perfecit celum et terram et omnem ornatum eorum [Gen. 2:1]. Et in plenitudine temporis sexta venit seculi etate, et sexta die sub hora sexta redemit genus humanum. Vocatur ergo nomen eius *admirabilis* quia in euangelio [Matt. 22:33] omnes *mirabantur* super *doctrina eius*. Et vocabitur *consiliarius* quia [Zach. 6:13] *consilium pacis* inuenit. Et consilium eius manet in eternum. Et vocatur nomen eius *Deus*.

¶ Nomine deitatis multis sumitur. Aliquando substanciue secundum naturam vt ibi, [Marc. 12:29]: *Audi Israel. Deus tuus Deus vnus est*. Aliquando adoptiue secundum graciam vt ibi [Psal. 81:6]: *Ego dixi, dii estis*. Aliquando potestatiue secundum officium vt ibi [Exod. 22:28]: *Diis non destrahes*. Aliquando vsurpatiue secundum vicium vt ibi [Psal. 95:5]: *Omnes dii gentium[[4]](#footnote-4) demonia.* Sed inter omnia ita [Luc. 1:66]: *Puer iste* vocatur Deus. Sustantiue secundum naturam sicut patet per auctores in nouo et veteri testamento.

Vocatur etiam *fortis* quia [Psal. 23:8]: *fortis et potens in prelio* et quia ipse sapiens [Eccli. 19:5] vincens *maliciam.* [Leu. 8:7]: *Accingens* a fine vsque ad finem. Fortiter, id est, a celo empireo deiciendo superbos [Luc. 10:15] *vsque ad infernum*. [Psal. 104:43]: Educendo *electos* et disponens omnia, id est, media inter celum et infernum. [Sap. 8:1]: *Suauiter*, quia misericors redimendo impios iustificando. Hic igitur est verus Dauid manu fortis [1 Reg. 17:36] qui *vrsum* vicit, *leonem* superauit, [1 Reg. 17:49] Goliath prostrauit. Hic est verus Sampson [Jud. 14:6] qui *leonem* occidit, [Jud. 15:16] *mille viros mandibula* interemit, [Jud. 16:3] *portas* Gaze *cum postibus* asportauit. Hic est forcior superueniens qui fortem armatum superauit.

¶ Et etiam vocabitur *Pater futuri seculi*. si pater

/fol. 269vb/

igitur dator. Vnde Lucas [11:13]: *Dabit spiritum bonum petentibus se.* Venit enim dare fidelibus non caduca sed eterna, non solum sed polum, non mundum sed celum. Ideo dicit Johannes [18:36] quod *regnum* suum *non est de hoc mundo.* Sed ibi vbi est vita sine morte, dies sine nocte, certe sine sorte, caritas sine malitia, veritas sine[[5]](#footnote-5) fallacia,[[6]](#footnote-6) felicitas sine miseria, vbi erit quod [1 Cor. 2:9], nec *oculus vidit*, etc.

¶ Item vocatur *princeps pacis*, [Eph. 2:14]: *Ipse enim pax nostra, qui fecit vtraque vnum,* etc. Et ipse est pax Dei qui exuperat omnem sensum.

¶ Item de Deo ponitur quandoque nomen essencie, Exod. 3[:14]: *Ego sum qui sum.* Et hoc incutit stuporem, Gen. 32[:29]: Quid *queris nomen meum* quod est admirabile, Psal. [8:2]: *Domine, Dominus noster, quam admirabile est.* A societate huius hominis recedunt qui per peccatum. Verum esse deserunt, Prou. 10[:7]: *Memoria iusti cum* laudauero *nomen.* Secundo nomen potencie, Exod. 15[:3]: *Dominus quasi vir pugnator nomen eius.* Hoc nomen incutit timorem Psal. [101:16]: *Timebunt gentes nomen tuum, Domine*. Ab hoc recedunt qui infirmantur ad bona et quasi viuentes mortui sunt, Apo. 3[:1]: *Scio opera tua*, quoniam *nomen habes* vt *viuas*.

¶ Item quandoque nomen sapientie, Ysai. 9[:6]: *Vocabitur nomen eius* magni consilii angelus. Hoc nomen exigit honorem Psal. [41:21]: *Afferte gloriam nomini eius*. Ab huius nominis imitacione recedunt fatui, *Sapientia* [Eccli.] 6[:23]: *doctrine secundum nomen* suum *est.* Et bene sapientia dicta est et sapore quia sicut sapiendum est habitare cum sapientibus, ita graue et amarum cum fatuis, [1] Reg. 25[:25] exemplum de *Nabal* qui fatus erat *secundum nomen suum*. Eccli. [22:17]: *Super plumbum quid grauabitur*.

¶ Item aliud est nomen iusticie, Jer. 23[:6]: *Hoc est nomen quod vocabunt eum Dominus iustus noster.* Hoc nomen exigit laudem, Psal. [47:11]: *Secundum nomen tuum, sic et laus tua.* A quo recedunt qui iniuste aliquos opprimunt. Habet enim carecterem et nomen bestie Apocalypsis. Psal [48:12]: *Vocauerunt* nomen suum *in terris*.

¶ Quintum, est nomen clemencie, Matt. 1[:21]: *Vocabis nomen eius Jesum*. Luc. 2[:21]: *Vocatum est nomen eius Jesus*. Alia nomina sunt terribilia sed illud suaue, illo[[7]](#footnote-7) exigit amorem, Ysai. 26[:8]: *Nomen tuum et memoriale tuum in desiderio anime*. Ab hoc nomine recedunt qui, etc.

1. Nomen ] Lambeth begins this chapter: Et vocabitur nomen… with the “E” capitalized. [↑](#footnote-ref-1)
2. quadraginta ] F 80; xl. F 128. Lambeth appears to write xl. with a macron over which would correctly give quadringenta or 400. [↑](#footnote-ref-2)
3. senario ] Lambeth, F 128 *corr*. cenario F 80. [↑](#footnote-ref-3)
4. gentium ] *add.* gentium F 80. [↑](#footnote-ref-4)
5. sine ] *add.* ~~malitia~~ F 80. [↑](#footnote-ref-5)
6. fallacia ] *add*. veritas sine F 80. [↑](#footnote-ref-6)
7. illo ] Lambeth, sibi F 128, non F 80. [↑](#footnote-ref-7)